Iewers in elke mamma se agterkop is die wete dat jou skattig peuter of kleuter eendag ‘n tiener gaan word. Die gedagte word egter ru na vore geruk as die PlayBall juffrou die dag opmerk dat sy nie wil hoor met watter redenasies jou kleuter as tiener vorendag gaan kom nie. Die juffrou is immers self ‘n ma van twee tieners. Op die besondere dag moes die klas ‘n bal met ‘n stok rol en voorgee dat hulle met hul hond gaan stap. Ellard het te lekker vir “Tressa” vir ‘n stappie deur die klas gevat. Na die eerste rondte gaan lê hy egter op sy bal. Juffrou wou hê hy moes verder oefen. Hy was egter gou om te verduidelik dat “Tressa” se been afgebreek het enn dat sy nie verder kan gaan stap nie.